TLE Közlemény

Budapest, 2016.01.14.

**Részletes kormányzati tájékoztatók a lakástámogatásokról**

**Megjelentek a kormány lakáscélok szerint rendszerezett részletes tájékoztatói a lakosság számára 2016.01.01-től elérhető lakástámogatásokról.**

A tájékoztatók az új CSOK mellett tartalmazzák a kamattámogatott lakáskölcsönökkel, az egyéb vissza nem térítendő támogatásokkal, az állami kezességvállalással és a lakástakarékpénztári megtakarítással kapcsolatos információkat. Ezek nagy segítséget jelentenek a szabályok és feltételek megismerésében.

Ugyanakkor a lakosság számára ugyancsak fontos, lakhatáshoz kapcsolódó információk teljes körű összefoglalása érdekében szükség volna egy **integrált, felhasználóbarát portál** kialakítására, amely tartalmazná a lakásáfával, lakáshitelekkel, lakhatási támogatásokkal, illetve lakásbérléssel kapcsolatos tudnivalókat is.

A [csalad.hu](http://www.csalad.hu/2016/01/13/itt-mindent-megtudhat-a-csok-igenylesenek-felteteleirol/) oldalon közzétett, az NGM által kiadott tájékoztatók listája:

* Használtlakás-vásárlási tájékoztató
* Lakásbővítési tájékoztató
* Lakásvásárlási tájékoztató legalább 3 gyermek esetén
* Lakásvásárlási tájékoztató legfeljebb 2 gyermek esetén
* Lakáskorszerűsítési tájékoztató
* Újlakás-vásárlási tájékoztató legalább 3 gyermek esetén
* Újlakás-vásárlási tájékoztató legfeljebb 2 gyermek esetén

Társaság a Lakásépítésért, Lakásfelújításért Egyesület

[www.lakasepitesert.hu](http://www.lakasepitesert.hu)

Látogassa meg a [www.igylakunk.hu](http://www.igylakunk.hu) oldalunkat!

Kövesse a <https://www.facebook.com/igylakunk.hu> közösségi híreit!